Warmer Macan en nuwe Cayenne-bakstyl nou beskikbaarDie Cayenne S Coupé. Foto: Verskaf Porsche het nou hul aanbieding in die nuwe koepee-sportnutsvoertuigsegment versterk met die bekendstelling van die nuwe Cayenne S Coupé. Die nuwe ontwerp van die dak wat heelwat afspits na die agterent gee vir die Cayenne ŉ sportiewe voorkoms. Die agterste wielboë is effe breër op die koepeemodel wat ook bydra tot die sportiewe voorkoms. Die Cayenne S Coupé. Foto: Verskaf Die Cayenne S Coupé is beskikbaar met ŉ 2.9 V6‑turbopetrolenjin wat 324 kW en 550 Nm bied. Dit neem 5 sekondes om 0 – 100 km/h te haal met die Sport Chrono Package en kan verlaag na 4.9 sekondes met die drie opsionele gewigsbesparingspakette. Daar is nou drie Cayenne Coupé‑modelle beskikbaar: Die reeks word gedek deur Porsche se 2 jaar/onbeperkte km‑waarborg en 3 jaar/90 000 km omvattende instandhoudingsplan. Die Porsche Macan. Foto: Verskaf Die nuutste Porsche Macan is nou beskikbaar in ŉ turbo‑weergawe. Die turbo maak gebruik van Porsche se 2.9 V6‑tweelingturbopetrolenjin wat 324 kW en 550 Nm bied. ŉ Indrukwekkende 4.3 sekondes is al wat nodig is vir 0 – 100 km/h en hy sal aanhou draf tot 270 km/h. Die Macan Turbo kan ook verstommend goed tot stilstand kom te danke aan Porsche se surface coated brake. Die Porsche Macan. Foto: Verskaf Dié remme, uniek aan Porsche, maak gebruik van ŉ wolframkarbiedlaag op die remskywe wat vinniger reageer, slytasie voorkom en 90% minder stof maak as konvensionele gietyster. Die Macan Turbo is nou beskikbaar om te bestel. Die reeks lyk só: Die reeks word gedek deur Porsche se 2 jaar/onbeperkte km‑waarborg en 3 jaar/90 000 km omvattende instandhoudingsplan.